গ্রেট সল্ট লেক
গ্রেট সল্ট লেকের পাশে অবস্থিত অকুইয়ার পর্বতমালার একটি অংশ হ্রদের তলদেশ পর্যন্ত প্রসারিত হয়েছে। এই পর্বতমালার কিছু অংশ, যেমন-ব্ল্যাক রক, অ্যান্টেলোপ আইল্যান্ড, হোয়াইট রক, এগ আইল্যান্ড, ফ্রেমন্ট আইল্যান্ড গ্রেট সল্ট লেকের দ্বীপ বা উপদ্বীপ। অপরদিকে স্টান্সবেরি পর্বতমালার অংশ হছে স্টান্সবেরি দ্বীপ, কেরিংটন দ্বীপ ও হ্যাট আইল্যান্ডস। লেকসাইড পর্বতের একটা প্রসারিত অংশ হচ্ছে স্ট্রং নব, যা হ্রদের পশ্চিম অংশ দিয়ে প্রবাহিত হয়েছে। এসমস্ত দ্বীপের মাঝের অংশটি হ্রদের গভীরতম স্থান বলে গণনায় প্রমাণিত হয়েছে। ১৮৫০ সালে হাওয়ার্ড স্টান্সবেরি এই স্থানে হ্রদের গভীরতা ৩৫ ফুট নির্ণয় করেন। হ্রদের গড় গভীরতা ১৩ ফুট। হ্রদের পানিপৃষ্ঠের উচ্চতা কম থাকলে অ্যান্টেলোপ আইল্যান্ড, গুজ আইল্যান্ড, ব্রাউন্স আইল্যান্ড ও অন্যান্য কিছু ছোট দ্বীপ তীরের সাথে উপদ্বীপ হিসেবে যুক্ত হয়। স্টান্সবেরি আইল্যান্ড ও স্ত্রং নব অধিকাংশ সময় উপদ্বীপ হিসেবেই থাকে, তবে পানিপৃষ্ঠের উচ্চতা গড় গভীরতা অতিক্রম করলে সেগুলো দ্বীপে পরিণত হয়।
ওশেন ভিলেজ ম্যারিনা, জিব্রাল্টার
ওশেন ভিলেজ ম্যারিনা এবং ম্যারিনা বে'র মোট বার্থ সংখ্যা ৩৩০ টি, এবং গভীরতা ৪.৫ মিটার (১৫ ফিট)।  ম্যারিনাটি ৯০ মিটার (৩০০ ফিট) থেকে ১০০ মিটার (৩৩০ ফিট) দৈর্ঘের জলযান ধারণ করতে পারে।   বর্তমানে ম্যারিনায় কিছু প্রিমিয়ার বার্থ রয়েছে, যেগুলো বেশিরভাগই ১৮ মিটার (৫৯ ফিট) থেকে ২৫ মিটার (৮২ ফিট) দৈর্ঘের, যদিও সবচেয়ে বড়টায় ৮০ মিটার (২৬০ ফিট০ দৈর্ঘের জাহাজও নোঙর করতে পারে।  জিব্রাল্টারের ইয়ট নোঙর করার বার্থটি ২০০৫ সালে বন্ধ হয়ে যায় এবং বর্তমানে কাস্টমসের সকল কাজ প্রতিটি বন্দর নিজেই করে থাকে।  ওশেন ভিলেজ ম্যারিনার প্রতিটি বার্থে বর্তমানে পানি, বিদ্যুৎ, স্যাটেলাইট টেলিভিশন, টেলিফোন, ফ্যাক্স এবং ওয়াই-ফাই সুবিধা রয়েছে। অন্যান্য সুবিধার মাঝে রয়েছে লন্ড্রি এবং কর্মচারী সুবিধা। গ্যাসোলিন এবং ডিজেল পাওয়া যায় কুয়েসাইড এ।